ai4bharat/Pralekha huggingface dataset:
தொழிலாளர் மற்றும் வேலைவாய்ப்பு அமைச்சகம்
தொழிலாளர் அரசு காப்பீட்டு நிறுவனத்தில் ஊழல் கண்காணிப்பு விழிப்புணர்வு வாரம் அனுசரிக்கப்பட்டது
தில்லியில் உள்ள தொழிலாளர் அரசு காப்பீட்டு நிறுவனத்தின் தலைமை அலுவலகம் மற்றும் நாடு முழுவதும் உள்ள கள அலுவலகங்கள்/மருத்துவமனைகளில் 2020 அக்டோபர் 27 முதல் நவம்பர் 2 வரை ஊழல் கண்காணிப்பு விழிப்புணர்வு வாரம் உற்சாகத்துடன் கடைப்பிடிக்கப்பட்டது.
பொது மக்களின் நலனுக்காக தொழிலாளர் அரசு காப்பீட்டு நிறுவனம் எடுத்து வரும் கண்காணிப்பு நடவடிக்கைகள் குறித்து பங்குதாரர்கள் மற்றும் மக்களிடையே விழிப்புணர்வை ஏற்படுத்துவதே ஊழல் கண்காணிப்பு விழிப்புணர்வு வாரத்தின் போது நடத்தப்பட்ட பல்வேறு நிகழ்ச்சிகளின் நோக்கமாகும்.
'விழிப்பான இந்தியா, வளமான இந்தியா' என்பதே இந்த வருட ஊழல் கண்காணிப்பு விழிப்புணர்வு வாரத்தின் மையக்கருவாகும். ஊழல் கண்காணிப்பு விழிப்புணர்வு வாரத்தின் நிகழ்ச்சிகள், அதிகாரிகள் மற்றும் பணியாளர்கள் 2020 அக்டோபர் 27 அன்று ஒருமைப்பாட்டு உறுதிமொழி எடுத்துக் கொண்டதில் இருந்து தொடங்கியது.
2020 அக்டோபர் 29 அன்று உரையாற்றிய தொழிலாளர் அரசு காப்பீட்டு நிறுவனத்தின் தலைமை இயக்குநர் திருமதி அனுராதா பிரசாத், ஒருவரது வாழ்க்கையில் நேர்மை மற்றும் நாணயத்தின் முக்கியத்துவம் குறித்து பேசினார்.
தொழிலாளர் அரசு காப்பீட்டு நிறுவனத்தின் தலைமை கண்காணிப்பு அதிகாரி திருமிகு கரிமா பகத் ஆற்றிய உரை அனைவராலும் பாராட்டப்பட்டது. சுவரொட்டி தயாரிக்கும் போட்டி ஒன்றும் நடத்தப்பட்டு வெற்றியாளர்களுக்கு பரிசுகள் வழங்கப்பட்டன.
மேலும் விவரங்களுக்கு இந்த ஆங்கில செய்திக் குறிப்பை காணவும்;https://pib.gov.in/PressReleasePage.aspx?PRID=1669791
-----
(Visitor Counter : 156
மத்திய அமைச்சரவை
இந்தியா வங்காளதேசம் இடையே பெருந்திரள் ஊடகங்கள் துறையில் ஒத்துழைப்பு நல்கும் புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்துள்ளது.
இந்தியா வங்காளதேசம் இடையே பெருந்திரள் ஊடகங்கள் துறையில் ஒத்துழைப்பு நல்கும் புரிந்துணர்வு ஒப்பந்தத்திற்கு பிரதமர் மோடி தலைமையிலான மத்திய அமைச்சரவை ஒப்புதல் அளித்துள்ளது.
புரிந்துணர்வு ஒப்பந்தத்தின் சிறப்புகள்
ஒத்துழைப்பு நல்கும் குறிப்பிடத்தக்க பகுதிகள்:
- இருநாடுகளும் பெருந்திரள் ஊடகங்கள் துறையில் பயிற்சி/படிப்பு சுற்றுலாவுக்கும், மக்கள் தொடர்புக்கும் ஏற்பாடு செய்தல்.
- பெருந்திரள் ஊடகத் துறையில் நிபுணர்களை பரிமாற்றிக் கொள்ளுதல்.
- பெருந்திரள் ஊடகங்கள் சார்ந்த கல்வி, பயிற்சி, ஆராய்ச்சி தொடர்பான ஒத்துழைப்பை வழங்குதல். இந்த அமைப்புகள் மூலம் வெளியிடப்பட்ட ஆராய்ச்சித் தாள்களை பறிமாறிக்கொள்ளுதல்.
- பெருந்திரள் ஊடக நடவடிக்கைகள் சார்ந்த நடவடிக்கைகள் மற்றும் தகவல்களையும், அனுபவங்களையும் பரிமாறிக்கொள்ளுதல்
- அங்கீகாரம் பெற்ற பெருந்திரள் ஊடக பிரதிநிதிகளை துறைசார் கடமைகளை பரிமாறிக்கொள்ளும் கட்டுப்பாடுகளின் பேரில் அலுவலகங்கள் அமைக்கச் செய்து பணியாற்றச் செய்தல்.
நிலக்கரி அமைச்சகம்
நிலக்கரி உற்பத்தியை அதிகரிக்கவும், அத்தியாவசியமற்ற இறக்குமதியை குறைக்கவும் நடவடிக்கைகள்
நாட்டின் நிலக்கரித் தேவையில் பெரும் பகுதி உள்நாட்டு உற்பத்தி மூலம் பூர்த்தி செய்யப்படுகிறது. உள்நாட்டில் நிலக்கரி உற்பத்தியை அதிகரிப்பதிலும், அவசியமற்ற நிலக்கரி இறக்குமதியை தவிர்ப்பதிலும் அரசு கவனம் செலுத்தி வருகிறது. 2022-23 ஆம் ஆண்டில், நிலக்கரி உற்பத்தி அதற்கு முந்தைய ஆண்டை விட சுமார் 14.77% அதிகரித்துள்ளது. நடப்பு ஆண்டில், ஜூலை, 2023 வரை, உள்நாட்டு நிலக்கரி உற்பத்தி, கடந்த ஆண்டுடன் ஒப்பிடுகையில், 9.2 சதவீதம் அதிகரித்துள்ளது. நடப்பு 2023-24 ஆம் ஆண்டில் உள்நாட்டு நிலக்கரி உற்பத்தி ஒரு பில்லியன் டன்னுக்கும் அதிகரிக்கும் என்று மதிப்பிடப்பட்டுள்ளது.
2019-20 ஆம் ஆண்டில் 569.5 மில்லியன் டன்  ஆக இருந்த உள்நாட்டு நிலக்கரியின் வரவு 2022-23 ஆம் ஆண்டில் 731.7 மில்லியன் டன்னாக அதிகரித்துள்ளதாக மத்திய மின்சார ஆணையம் தெரிவித்துள்ளது. மேலும், ஏப்ரல் 2023 முதல் ஜூன் 2023 வரை, மின்சாரத் துறையின் நிலக்கரி இறக்குமதி கடந்த ஆண்டின் இதே காலகட்டத்தில் 16.36 மெட்ரிக் டன்னிலிருந்து 14.21 மெட்ரிக் டன்னாக குறைந்துள்ளது. அனல் மின் நிலையத்தில் 2023 ஆகஸ்ட் 5ம் தேதி நிலவரப்படி 32.09 மெட்ரிக் டன் நிலக்கரி கையிருப்பு உள்ளது. இது சுமார் 16 நாட்களுக்கு போதுமானது.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் திரு பிரகலாத் ஜோஷி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
பிரதமரின் தேசியச் சுகாதாரப் பாதுகாப்பு இயக்கம்  குறித்து மாநிலங்கள் / யூனியன் பிரதேசங்களுடன் தேசியக் கலந்தாலோசனை
பிரதமரின் தேசியச் சுகாதாரப் பாதுகாப்பு இயக்க அமலாக்கத்திற்கான வரைவு வழிகாட்டு விதிமுறைகள் பற்றிய கருத்துகளை அறிவதற்கு மாநிலங்கள் / யூனியன் பிரதேசங்களுடன் தேசியக் கலந்தாலோசனைக்கு, புதுதில்லியில் 2018 ஏப்ரல் 23 அன்று சுகாதாரம் மற்றும் குடும்பநல அமைச்சகம் ஏற்பாடு செய்திருந்தது. இந்தப் பயிலரங்கில் மாநிலச் சுகாதார முகமையின் தலைமைநிர்வாக அதிகாரிகள், மாநில ஒருங்கிணைப்பு அதிகாரிகள், மாநில முகமைகளில் மூத்த தகவல் தொழில்நுட்ப அதிகாரிகள் கலந்துகொண்டனர். தில்லி, மேற்குவங்கம் போன்ற சில மாநிலங்கள் தவிர பெரும்பாலான மாநிலங்கள் இந்தக் கலந்தாலோசனையில் பங்கேற்றன.
இந்தக் கலந்தாலோசனைக் கூட்டத்தைச் சுகாதாரம் மற்றும் குடும்பநல அமைச்சகச் செயலாளர் திருமதி ப்ரீத்தி சூடன், பிஎம்ஆர்எஸ்எஸ்எம் தலைமைநிர்வாக அதிகாரி  திரு. இந்து பூஷன் ஆகியோர் தொடங்கிவைத்தனர். தேசியச் சுகாதார இயக்கத்தின் மேலாண்மை இயக்குநரும் கூடுதல் செயலாளருமான திரு. மனோஜ் ஜலானியும் தொடக்க அமர்வில் பங்கேற்றார்.
வரைவு வழிகாட்டு விதிமுறைகள் குறித்து விரிவான விவாதங்கள் மற்றும் ஆழமான கருத்துரைகளை உறுதி செய்ய, மாநிலங்கள் மூன்று துணைக்குழுக்களாகப் பிரிக்கப்பட்டன. பயனாளியை அடையாளம்காணும் நடைமுறை, மருத்துவமனைகளைப் பட்டியலிடுதல், பயன்களை மாற்றிக்கொள்ளும் வசதி, ஒப்பந்தத்திற்கான மாதிரி ஆவணம், பிரீமியம் வெளியீட்டிற்கான வழிமுறைகள் மற்றும் தொடர்புடைய அம்சங்கள் இந்த வழிகாட்டு நெறிமுறைகளில் இடம்பெற்றுள்ளன. மாநிலங்களிலிருந்து பெறப்பட்ட கருத்துகள் அடிப்படையில் ஒவ்வொரு துணைக்குழுவும், விவாதத்தின்போது தெரிவிக்கப்பட்ட உத்தேச மாற்றங்கள் மற்றும் ஆலோசனையாகக் கூறப்பட்ட தகவல்களைச் சுருக்கமாக முன்வைத்தது
மாநிலங்களிலிருந்து பெறப்பட்ட கருத்துகள் அடிப்படையில் ஆலோசனைக்கான வேண்டுகோள் மற்றும் நடைமுறைக்கான வழிகாட்டுநெறிமுறைகள் ஆகியவற்றின் மாதிரியை மே மாதம் 2 ஆம் வாரத்தில் அமைச்சகம் வெளியிடும். பெரும்பாலான மாநிலங்கள் தங்களின் ஆலோசனைக்கான வேண்டுகோள்களை மே மாதத்திலேயே வெளியிட ஆர்வம் கொண்டிருந்தன.
இந்த இயக்கத்தின் அமலாக்கத்திற்கான திட்டம் மற்றும் முன்னேற்றம் குறித்த தகவல்களை ஒவ்வொரு மாநிலமும் பகிர்ந்துகொண்டது. இந்த இயக்கத்தில் இணைவதற்கு அனைத்து மாநிலங்களும் தங்களின் ஆர்வத்தை வெளிப்படுத்தின. மாநிலங்கள் தங்களின் தனிப்பட்ட காலவரம்புகளையும் பகிர்ந்துகொண்டன.
(Visitor Counter : 80
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தில்லியில் குப்பை கொட்டும் இடங்களை சரிசெய்வதற்கான உயர்மட்டக் கூட்டத்தை வீட்டுவசதி மற்றும் நகர்ப்புற விவகாரங்கள் அமைச்சகம் நடத்தியது
தில்லியில் உள்ள ஓக்லா, காஜிபூர் மற்றும் பால்ஸ்வா ஆகிய இடங்களில் உள்ள மூன்று பாரம்பரிய குப்பை கொட்டும் தளங்களை சரிசெய்வதில் எட்டப்பட்டுள்ள முன்னேற்றம் குறித்து விவாதிக்க வீட்டுவசதி மற்றும் நகர்ப்புற விவகாரங்கள் அமைச்சகத்தால் கூட்டப்பட்ட உயர்மட்ட கூட்டம் ஒன்று இன்று நடைபெற்றது.
வீட்டுவசதி மற்றும் நகர்ப்புற விவகாரங்கள் அமைச்சக செயலாளர் தலைமையில் நடைபெற்ற கூட்டத்தில் பல்வேறு அமைச்சகங்கள் மற்றும் அமைப்புகளின் மூத்த அதிகாரிகள் கலந்து கொண்டனர்.
இந்திய நகரங்கள் முழுவதும் பாரம்பரிய குப்பை கொட்டும் இடங்களின் பிரச்சினை சுற்றுச்சூழல் குறித்த கவலைக்கு தொடர்ந்து ஆதாரமாக உள்ளது. வீட்டுவசதி மற்றும் நகர்ப்புற விவகாரங்கள் அமைச்சகத்தால் செயல்படுத்தப்பட்டு வரும் தூய்மை இந்தியா இயக்கம்-நகர்ப்புறம்  நாட்டிலேயே முதன்முறையாக இலக்குடன் கூடிய முறையில் இந்த சவாலை ஏற்றுக்கொண்டுள்ளது.
கழிவு உற்பத்தியை நிர்வகித்தல் மற்றும் நகராட்சி திடக்கழிவுகளை நிலையான முறையில் பாதுகாப்பாக அகற்றுதல் ஆகிய திடக்கழிவு மேலாண்மை சங்கிலியின் இரு முனைகளிலும் தூய்மை இந்தியா இயக்கம்-நகர்ப்புற  திட்டத்தின் கவனம் உள்ளது
இந்த நோக்கத்திற்காக, 14 மாநிலங்கள்/யூனியன் பிரதேசங்களில் உள்ள 60-0க்கும் மேற்பட்ட நகர்ப்புற உள்ளாட்சி அமைப்புகளில் 963 லட்சம் மெட்ரிக் டன் மரபுவழி குப்பை தளங்ளுக்கு புத்தாக்கம் அளிக்க ரூ 4,152 கோடி மதிப்பிலான குப்பைகளை அகற்றும் திட்டங்களுக்கு அமைச்சகம் ஏற்கனவே ஒப்புதல் அளித்துள்ளது.
தொடர்ந்து தகவல்களை பெற கீழ்காணும் இணையப்பக்கங்களை பார்க்கவும்
இணையதளம்: https://sbmurban.org/
முகநூல்: Swachh Bharat Mission - Urban
டிவிட்டர்: @SwachhBharatGov
இன்ஸ்டாகிராம்: sbm_urban
யூடியூப்: Swachh Bharat Urban
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1815657
வணிகம் மற்றும் தொழில்துறை அமைச்சகம்
வெளிநாட்டு வர்த்தகக் கொள்கை 2015-2020 ஓராண்டு காலத்துக்கு நீட்டிக்கப்பட்டது
இந்திய அரசின் வெளிநாட்டு வர்த்தகக் கொள்கையில்  மத்திய வணிகம் மற்றும் தொழில் துறை அமைச்சகம் இன்று மாறுதல்களை அறிவித்துள்ளது. 2015 ஏப்ரல் 1 ஆம் தேதி அமலுக்கு வந்த இப்போதைய கொள்கை, 2020 மார்ச் 31 வரையிலான காலம் வரையில் 5 ஆண்டுகளுக்கு செல்லத்தக்கதாக இருந்தது. புதிய கோவிட்-19 நோய்த் தாக்குதல் காரணமாக எழுந்துள்ள முன் எப்போதும் இல்லாத சூழ்நிலையில், பல்வேறு ஏற்றுமதி ஊக்குவிப்புத் திட்டங்களின் கீழ் அளிக்கப்படும் நிவாரணங்களைத் தொடர்வதற்கு அரசு முடிவு செய்துள்ளது. இந்தக் கொள்கையை மேலும் ஓராண்டு காலத்துக்கு, அதாவது 2021 மார்ச் 31 ஆம் தேதி வரையில் நீட்டிப்பதன் மூலம் இந்தச் சலுகைகளைத் தொடர முடிவு செய்யப்பட்டுள்ளது. தொழில் வர்த்தகத்துக்கு ஆதரவு அளிக்கும் வகையில் அறிவிக்கப்பட்டுள்ள பல்வேறு மற்ற நிவாரணங்களை பின்வரும் இணையதள சுட்டியில் அறிந்து கொள்ளலாம். https://pib.gov.in/PressReleseDetail.aspx?PRID=1609704
இளைஞர் நலன் மற்றும் விளையாட்டு அமைச்சகம்
விளையாட்டு மற்றும் உடல்நலம் குறித்த நாடு தழுவிய முதல் வினாடி வினாவை விளையாட்டுத்துறை அமைச்சர் திரு அனுராக் தாகூர் மற்றும் கல்வி அமைச்சர் திரு தர்மேந்திர பிரதான் தொடங்கி வைத்தனர்
விளையாட்டு மற்றும் உடல்நலம் குறித்த நாடு தழுவிய முதல் வினாடி வினாவான ஃபிட் இந்தியா வினாடி வினா போட்டியை மத்திய இளைஞர் நலன் மற்றும் விளையாட்டு அமைச்சர் திரு அனுராக் தாகூர் மற்றும் கல்வி அமைச்சர் திரு தர்மேந்திர பிரதான் ஆகியோர் புதுதில்லியில் இன்று தொடங்கி வைத்தனர். இளைஞர் நலன் மற்றும் விளையாட்டு இணை அமைச்சர் திரு நிசித் பிரமானிக்கும் நிகழ்ச்சியில் கலந்து கொண்டார்.
டோக்கியோ ஒலிம்பிக் வெற்றி வீரர்கள் நீரஜ் சோப்ரா மற்றும் பி வி சிந்து ஆகியோர் காணொலி மூலம் பங்கேற்றனர். பள்ளி குழந்தைகளும் கலந்து கொண்டனர்.
உடல் நலம் மற்றும் விளையாட்டு குறித்து பள்ளி குழந்தைகளிடையே விழிப்புணர்வை ஏற்படுத்தி, தேசிய அளவிலான களத்தில் போட்டியிடும் வாய்ப்பை அவர்களுக்கு வழங்குவது இந்த வினாடி வினாவின் நோக்கமாகும். ரூபாய் மூன்று கோடிக்கும் அதிகமான பரிசுத் தொகையை அவர்களது பள்ளிகளுக்காக மாணவர்களால் இந்த போட்டியின் மூலம் வெல்ல முடியும். நாடு சுதந்திரம் அடைந்து 75 ஆண்டுகள் ஆவதை குறிக்கும் வகையில் கொண்டாடப்பட்டு வரும் விடுதலையின் அம்ரித் மகோத்சவத்தின் ஒரு பகுதியாக இந்த நிகழ்ச்சி நடத்தப்படுகிறது.
நிகழ்ச்சியில் பேசிய திரு தாகூர், "உடல்நலம் எவ்வளவு முக்கியமோ மன நலமும் அந்த அளவுக்கு முக்கியமானது. ஃபிட் இந்தியா வினாடி வினா போட்டியின் மூலம் சிறு வயதிலேயே மூளை கூர்மை உருவாகி விளையாட்டு பற்றிய அறிவும் அதிகரிக்கும்.
இந்தியாவுக்கு பரந்துவிரிந்த விளையாட்டு வரலாறு உள்ளது. நமது ஒலிம்பிக் வெற்றியையும் அதனுடன் இணைத்து நாட்டில் விளையாட்டு கலாச்சாரத்தை உருவாக்க பாடுபடுவோம்," என்று கூறினார்.
மேலும் பேசிய அவர், முழுமையான கல்வி மற்றும் விளையாட்டின் முக்கியத்துவம் குறித்து பிரதமர் திரு நரேந்திர மோடி வலியுறுத்தி வருகிறார் என்றும் குழந்தைகளுடனான அவரது உரையாடல், மாணவர்கள் கற்றுக் கொண்டு வளர்ச்சி அடைவதற்கான அழுத்தம் இல்லாத சூழ்நிலையை உருவாக்கி உள்ளது என்றும் கூறினார். இதை சார்ந்து வினாடி வினா போட்டி நடைபெறுவதாக அமைச்சர் தெரிவித்தார்.
நிகழ்ச்சியில் பேசிய திரு தர்மேந்திர பிரதான், உடல்நலம் மற்றும் கல்விக்கு இடையே வலுவான பிணைப்பு இருப்பதாக கூறினார். விளையாட்டுடன் ஒருங்கிணைந்த கல்வி மீது புதிய கல்விக் கொள்கை சிறப்பு கவனம் செலுத்துவதாக அவர் தெரிவித்தார்.
திரு நிசித் பிரமானிக் பேசுகையில், அனைத்து வயது பிரிவை சேர்ந்த மக்களும் ஃபிட் இந்தியா இயக்கத்தில் கலந்து கொண்டதாகவும், அனைத்து பள்ளிகளும் வினாடி வினாவில் பங்கேற்று புதிய இந்தியாவை உடல் நலம் மிக்க இந்தியாவாக மாற்ற வேண்டும் என்றும் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751183
------
(Visitor Counter : 207
நிதி அமைச்சகம்
‘பாரத் நெட்’ திட்டத்தின் கீழ் ஒரு லட்சம் கிராமப் பஞ்சாயத்துக்களை இணைக்க ரூ.6,000 கோடி
‘பாரத்நெட்’ மூலம் இந்த ஆண்டில் ஒரு லட்சம் கிராமப் பஞ்சாயத்துகள் கண்ணாடி இழைக்கற்றை வாயிலாக இணைக்கப்படும் என்றும் கிராமப் பஞ்சாயத்து அளவில் அங்கன்வாடி, சுகாதார மற்றும் ஆரோக்கிய மையங்கள், அரசுப் பள்ளிகள் போன்ற அனைத்து பொது அமைப்புகளுக்கும் டிஜிட்டல் இணைப்பை வழங்கும் நோக்கம் இதன் மூலம் நிறைவேற்றப்படும் என்றும் பாரத் நெட் திட்டத்தின் இந்த நோக்கத்திற்காக 2020-21 ஆம் ஆண்டில் ரூ.6,000 கோடி வழங்க உத்தேசிக்கப்பட்டுள்ளது என்றும் மத்திய நிதியமைச்சர் நிர்மலா சீதாராமன் கூறியுள்ளார்.
அடுத்த ஐந்து ஆண்டுகளில் தேசிய குவாண்டம் தொழில்நுட்பங்கள் மற்றும் பயன்பாடுகள் திட்டத்திற்கு ரூ.8,000 கோடி நிதி ஒதுக்கப்பட்டுள்ளது என்றும் நாடு முழுவதும் புள்ளி விவர கட்டமைப்பு பூங்காக்கள் அமைக்கப்படும் என்றும் மத்திய நிதியமைச்சர் திருமதி. நிர்மலா சீதாராமன் கூறியுள்ளார்.
அறிவுசார் பரிமாற்றம் மற்றும் தொழில்நுட்ப குழுமங்கள் மூலம் புதிதாகத் தொடங்கப்படும் நிறுவனங்களுக்கு ஊக்கம் அளிக்கப்படும் என்றார் அவர்.
ஏ-1, IoT, 3D பிரிண்டிங்ஸ் எனப்படும் முப்பட்டக அச்சகம், ஆளில்லா குட்டி விமானங்கள், டிஎன்ஏ தரவுகள் சேமிப்பு, குவாண்டம் கம்ப்யூட்டிங் போன்ற புதிய தொழில்நுட்பங்கள் வாயிலாக உலக பொருளாதார நிலையை இந்தியா மறுஉருவாக்கம் செய்துள்ளது என்றும் அமைச்சர் குறிப்பிட்டார்.
----
(Visitor Counter : 187
பாதுகாப்பு அமைச்சகம்
பாதுகாப்பு உற்பத்தி துறை குறித்த காபி டேபிள் புத்தகம் – பாதுகாப்பு அமைச்சர் வெளியிட்டார்
பாதுகாப்பு உற்பத்தி துறை குறித்த ‘ஏ ஜர்னி டுவர்ட்ஸ் செல்ப் ரிலையன்ஸ்’ என்ற தலைப்பில் காபி டேபிள் புத்தகத்தை மத்திய பாதுகாப்பு துறை அமைச்சர் திருமதி நிர்மலா சீத்தாராமன் வெளியிட்டார். பாதுகாப்பு உற்பத்தி துறையின் முதல் காபி டேபிள் புத்தகமான சுதந்திரத்திற்கு பிறகு ஏற்பட்ட வளர்ச்சி, உள்நாட்டு தயாரிப்பு மற்றும் ஆயுத, வெடிபொருட்கள், பாதுகாப்பு கருவிகள் ஆகியவற்றின் வரலாற்றுக்கூறு மற்றும் சுய சார்பு கொண்ட இந்திய ஆயுத படையை அடைவதற்கான பார்வை ஆகியவை இந்த புத்தகத்தில் இடம் பெற்று உள்ளது.
இந்த புத்தகத்தில், திருமதி நிர்மலா சீத்தாராமன்” ஒ.எப்.பி/ டி.பி.எஸ்.யு-களின் திட்டங்களின் வெற்றி கதைகள், துவக்கம் முதல் செயலாக்கம் வரை உள்ள நிலை குறித்த விஷயங்களை டி.டி.பி. தொகுத்து காபி டேபிள் புத்தகம் கொண்டுவந்தது சிறந்த செயலாகும்” என்று குறிபிட்டுள்ளார்.
மத்திய பாதுகாப்பு துறை இணை அமைச்சர் டாக்டர். சுபாஷ் பாம்ரே இந்த புத்தகத்தில் “ஒ.எப்.பி/ டி.பி.எஸ்.யு-களின் துவக்கம், பல்வேறு பிரிவுகளில் பல்வேறு பொருட்கள் தயாரிப்பு, உள்நாட்டு தயாரிப்புக்கான முயற்சிகள் மற்றும் நிறுவனத்தின் சமூக’ பொறுப்புகள்’ குறித்து டி.பி.பி காபி டேபிள் புத்தகம் கொண்டு வருகிறது என்பது எனக்கு மகிழ்ச்சி அளிக்கிறது” என்று குறிபிட்டுள்ளார்.
இந்தியாவில் உற்பத்தி செய்யப்பட்ட மற்றும் உற்பத்தி செய்யபடும் சிறந்த பாதுகாப்பு கருவிகள் குறித்த தகவல்கள் இந்த புத்தகத்தில் இடம்பெற்று உள்ளன. பாதுகாப்பு தொழில்நுட்பத்தில் ஆர்வம் கொண்ட தீவிர வாசகர்கள் வரைபடங்கள், சிறந்த புகைப்படங்கள், கட்டுரைகள் கொண்ட இந்த புத்தகத்தை விருப்பமுடன் படிப்பார்கள்.
இந்தியாவில் உற்பத்தி செய்வோம் திட்டத்தின் கீழ் இந்தியாவை சர்வதேச உற்பத்தி மையமாக மாற்ற, மத்திய அரசின் தொலை நோக்கு அணுகுமுறையை இந்த புத்தகம் வெளிபடுத்துகிறது. இந்திய பாதுகாப்பு தொழில் துறையை வடிவமைக்க, தெரியாத முகங்கள் மேற்கொண்டு முயற்சிகளுக்கு நன்றி தெரிவிக்கின்றது.
குடியரசுத் துணைத் தலைவர் செயலகம்
இந்திய கலாச்சாரத்தையும், பாரம்பரியத்தையும் பாதுகாக்க வேண்டியதன் அவசியத்தைக் குடியரசு துணைத்தலைவர் வலியுறுத்தியுள்ளார்
உகாதி, குடி பட்வா, சைத்ர சுக்லாதி, சேட்டி சந்த், சஜிபு சேரோபா, நவ்ரே போன்ற பல்வேறு பெயர்களில் மற்றும் முறைகளில் நாடுமுழுவதும் பாரம்பரிய வழக்கப்படி இன்று புத்தாண்டு விழாக்கள் கொண்டாடப்படுவது இந்தியாவின் உள்ளீடான ஒற்றுமையோடு பன்முகத்தன்மையை பிரதிபலிப்பதாகும் என்று குடியரசு துணைத்தலைவர் திரு எம் வெங்கையா நாயுடு தெரிவித்துள்ளார்.
ஐதராபாத்தில் ஸ்வர்ண பாரத் அறக்கட்டளையின் உகாதி கொண்டாட்டங்களில் பேசிய திரு நாயுடு, இந்திய கலாச்சாரத்தை பாதுகாக்கவும், ஒவ்வொரு இந்திய விழாவின் முக்கியத்துவத்தை புரிந்து கொள்ளவும் இளைஞர்களுக்கு அழைப்பு விடுத்தார்.
பல்வேறு கலாச்சாரங்களை கொண்ட மக்களிடையேயான உறவுகளை வலுப்படுத்துவது சமூகத்தில் நல்லிணக்கத்தை வளர்க்கிறது என்று குடியரசு துணைத் தலைவர் கூறினார். “நாம் ஒன்றுபட்டு முன்னேறிச்சென்று தற்சார்பு இந்தியாவை அடைவோம்” என்று அவர் கூறினார். அனைத்து துறைகளிலும் இந்தியா துரிதமான வளர்ச்சியை அடைந்து வருகிறது என்று குறிப்பிட்ட திரு நாயுடு, ஒட்டுமொத்த உலகம் இந்தியாவை எதிர்நோக்கியுள்ளது என்றார்.
புத்தாண்டு விழாக்கள் இயற்கையின் வளத்தை நினைவுப்படுத்துவதாக கூறிய குடியரசு துணைத் தலைவர் இயற்கையை பாதுகாக்கவும், நீடிக்கவல்ல நடைமுறைகளை செயல்படுத்தவும் புத்தாண்டில் ஒவ்வொருவரும் உறுதியேற்க வலியுறுத்தினார். மக்கள் குறிப்பாக இளைஞர்கள் உடல் உழைப்பு இல்லாத வாழ்க்கை முறையைக் கைவிட்டு, ஆரோக்கியமான பழக்கவழக்கங்களை மேற்கொள்ளுமாறும் அவர் அறிவுறுத்தினார்.
பெண்களுக்கு அதிகாரம் அளிப்பதிலும், இளைஞர்களுக்கு திறனை மேம்படுத்துவதிலும் ஸ்வர்ண பாரத் அறக்கட்டளையின் செயல்பாடுகளை திரு நாயுடு பாராட்டினார்.
இந்த நிகழ்ச்சியில் அறக்கட்டளையின் தலைவர் டாக்டர் காமினேனி ஸ்ரீநிவாஸ், அறக்கட்டளை உறுப்பினர்கள் மற்றும் பிரமுகர்கள் கலந்து கொண்டனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1812735
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 123.25 கோடியைக் கடந்தது
நாட்டில் கடந்த 24 மணி நேரத்தில் 78,80,545 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 123.25 கோடியைக்  கடந்தது. 1,28,09,178 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 10,116 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,40,08,183 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.35 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 156 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 6,990 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,00,543 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.29 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 10,12,523 கொவிட் பரிசோதனைகள் செய்யப்பட்டன. இதுவரை சுமார் 64.13 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 16 நாட்களில் 1 சதவீதத்திற்கும் குறைவாக நீடித்து, தற்போது 0.84 சதவீதமாக உள்ளது. தினசரித் தொற்று விகிதம் 0.69 சதவீதமாக பதிவாகியுள்ளது. இந்த எண்ணிக்கை தொடர்ந்து 57 நாட்களாக 2 சதவீதத்திற்குக் கீழே 92 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1776338
(Visitor Counter : 133
கனரகத் தொழில்கள் அமைச்சகம்
சர்வதேச வாகனத் தொழில்நுட்ப மையத்தின் வாகன தொழில்நுட்ப இ-தளம்
இந்தியாவில் பல்வேறு துறைகளில், புதிய கண்டுபிடிப்புகள், ஆராய்ச்சி மற்றும் மேம்பாடு, உற்பத்தி மேம்பாடு ஆகியவற்றை அபிவிருத்தி செய்யும் இயக்கத்தை இந்திய அரசின் கனரகத் தொழில்துறை மேற்கொண்டுள்ளது. தொழில்நுட்ப மேம்பாடு, தகவல் பரிமாற்றம், புதிய கண்டுபிடிப்புகளுக்கு ஊக்கமளித்தல் ஆகியவற்றுக்கு உரிய தொழில்நுட்ப இ-தளங்களை உருவாக்குவதை நோக்கிய ஒரு படியாகும் இது. மின்துறைக் கருவிகளுக்கு பிஎச்இஎல் , எந்திர உபகரணங்களுக்கு எச்எம்டி , உற்பத்தித் தொழில்நுட்பத்துக்கு சிஎம்எப்டிஐ , வாகனத்துறையில் ஐசிஏடி, , ஏஆர்ஏஐ  போன்ற மாறுபட்ட நிறுவனங்கள் , இந்தக் குறிப்பிட்ட துறைகளுக்கான ஐந்து தளங்களை உருவாக்கி வருகின்றன.
தீர்வை விரும்புபவர்கள், பிரச்சினைகளுக்குத் தீர்வு காண்போரை ஒருங்கிணைக்கும் ஒரு சூழலை உருவாக்குவதே இந்தத் தளங்களின் நோக்கமாகும். தொழில், கல்வி, ஆராய்ச்சி நிலையங்கள், தொழில் தொடங்குவோர், தொழில்முறை நிபுணர்கள், வல்லுநர்களை இது உள்ளடக்கியதாக இது இருக்கும். தொழில் ,ஆராய்ச்சி, கல்விக்கான வாகன தீர்வுகள் தளம்  என்பதை வாகனத் தொழிலுக்கான தொழில்நுட்ப தளமாக ஐசிஏடி உருவாக்கி வருகிறது.
பல்வேறு இணை வழிகளில் இருந்து வாகனத் தொழில் தொடர்பாளர்களை ஒருங்கிணைப்பதன் மூலம், புதிய கண்டுபிடிப்புகளுக்கு உதவுதல், உலக தொழில்நுட்ப மேம்பாடுகளைப் பின்பற்றுதல் ஆகிய கோட்பாடுகளுடன் இந்திய வாகனத் தொழிலை தற்சார்புள்ளதாக மாற்றுவதே இந்த தளத்தின் முக்கிய நோக்கமாகும்.
ஒன்றுபட்ட முயற்சிகளுடன் இந்திய வாகனத்தொழிலுக்கு வருங்காலத்துக்கு தேவையான ஊக்கத்தை வழங்க, அதனுடன் சம்பந்தப்பட்டவர்களை ஒருங்கிணைப்பதில் உதவும் தொழில்நுட்ப தளத்தை வழங்கும் ஒற்றைத் தீர்வுத் தளமாக இந்த இ-தளம் செயல்படும். தொழில்நுட்ப மேம்பாடு சார்ந்த ,அசல் வாகன உபகரண உற்பத்தியாளர்கள், அடுக்கு 1,2,3 தொழில் நிறுவனங்கள், ஆராய்ச்சி மற்றும் மேம்பாட்டு நிலையங்கள், கல்லூரிகள், பல்கலைக்கழகங்கள் ஆகிய கல்வி நிறுவனங்கள் ஆகியவற்றை ஒன்று சேர்ப்பது இதில் அடங்கும்.
ஐசிஏடி  உருவாக்கிய ASPIRE தளம் ,அதன் பூர்வாங்கப் பதிப்பை முதல் கட்டமாக 2020 ஜூலை 15-ம்தேதி நேரடியாக வெளியிட்டது. இந்தத் தளத்தை https://aspire.icat.in. மூலம் அணுகலாம். இயக்க மதிப்பீட்டுக்காக, முதல் கட்டம் பயன்பாட்டாளர்களையும், வல்லுநர்களையும் தளத்தில் இணைத்தது. ஆகஸ்ட் 15-ஆம் தேதி வெளியாகும் தளத்தின் இரண்டாவது கட்டம், பகுதி சார்ந்த சவால்கள், குழு அமைப்பு, சவால்கள், தொழில் பிரச்சினைகளுக்கான திட்டங்களை செயல்படுத்துவதற்கான வழிமுறைகளை வகுப்பது ஆகியவற்றை உள்ளடக்கியதாக இருக்கும். பெரிய சவால்களை மேற்கொள்ளுதல், விரிவான தரவுதள ஆதாரத்தை வழங்குதல், திட்டக் கண்காணிப்பு மற்றும் செயல்பாடு ஆகியவறைக் கொண்டு செப்டம்பர் 15 வாக்கில் இந்தத் தளம் முழுமையாக இயங்கும் என எதிர்பார்க்கப்படுகிறது.
(Visitor Counter : 195
மத்திய அமைச்சரவை
ஜாம்நகரில் உள்ள குஜராத் ஆயுர்வேத பல்கலைக்கழக வளாகத்தில் உள்ள ஆயுர்வேத கல்வி நிறுவனங்கள் தொகுப்புக்கு தேசிய முக்கியத்துவம் வாய்ந்த கல்வி நிறுவன அந்தஸ்து வழங்க அமைச்சரவை ஒப்புதல்
ஜாம்நகரில் உள்ள குஜராத் ஆயுர்வேத பல்கலைக்கழக வளாகத்தில் இருக்கும்  முதுநிலை ஆயுர்வேத பயிற்சி மற்றும் ஆராய்ச்சிக்கான கல்விக்கழகம்  ஸ்ரீ குலாப்குன்வெர்பா ஆயுர்வேத மகாவித்யாலயா  மருந்துப் பிரிவு உள்ளிட்ட ஆயுர்வேத மருந்துகள் விஞ்ஞான கல்விக்கழகம் ஆகியவற்றை ஒருங்கிணைத்தும், யோகா மற்றும் இயற்கை மருத்துவக் கல்வி மற்றும் ஆராய்ச்சிக்கான மகரிஷி பதஞ்சலி கல்வி நிறுவனத்தை ஆயுர்வேதத் துறையில் உள்ள கல்வி மற்றும் ஆராய்ச்சிக்கான ஸ்வத்விருத்தா கல்வி நிறுவனத்துக்கு உட்படுத்தியும், தேசிய முக்கியத்துவம் வாய்ந்த கல்வி நிறுவன அந்தஸ்து வழங்க பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் வழங்கப்பட்டது.
ஜாம்நகரில் உள்ள ஆயுர்வேத பயிற்சி மற்றும் ஆராய்ச்சிக் கல்விக் கழகத்தை தேசிய முக்கியத்துவம் வாய்ந்த கல்வி நிறுவனமாக அறிவிப்பதற்கான மசோதா வரவிருக்கும் நாடாளுமன்றக் கூட்டத்தொடரில் அறிமுகம் செய்யப்படும்.
இந்தியாவில் பொது சுகாதார சவால்களை எதிர்கொள்ள ஆயுஷ் முறைகளின் பங்களிப்பு அதிகரித்து வருவதைக் கருத்தில் கொண்டு தேசிய முக்கியத்துவம் வாய்ந்த அந்தஸ்து அளிப்பது பொது சுகாதாரத்தில் ஆயுர்வேதத்தின் பங்களிப்பை அதிகப்படுத்த உதவும். ஆயுர்வேத முறைகளின் தடுப்பு மற்றும் குணப்படுத்தும் அணுகுமுறைகளால் குறைந்த செலவில் ஆரோக்கியம் கிடைக்கும். இதனால் ஆயுர்வேதத்தை வலுப்படுத்துவது, அரசின் செலவினத்தையும் குறைக்கும்.
------
(Visitor Counter : 105
மனித வள மேம்பாட்டு அமைச்சகம்
மதிப்பெண்களைக் கூட்டுதல்
மதிப்பெண்களைக் கூட்டுதல் பற்றிய கொள்கை குறித்து மறுஆய்வு செய்யும் கூட்டம் ஒன்று மத்திய அரசின் பள்ளிக்கல்வி மற்றும் கற்றல் துறைச் செயலாளரால் மனிதவள மேம்பாட்டுத்துறையில், மாநில கல்வித்துறைச் செயலாளர்கள், மாநில கல்விவாரியங்களின் தலைவர்கள், மத்திய இடைநிலைக்கல்வி வாரியத் தலைவர் ஆகியோருடன் 2017 ஏப்ரல் 24 அன்று நடத்தப்பெற்றது.
இக்கூட்டத்தில் குஜராத், ஜம்மு -காஷ்மீர், கேரளா, தெலிங்கானா, சத்தீஷ்கர், மணிப்பூர் ஆகிய மாநிலக் கல்வி வாரியங்களின் தலைவர்களை உறுப்பினர் களாகவும், ஐ.சி.எஸ்.சி. யைத் தலைவராகவும் சி.பி.எஸ்.சி.யை அமைப்பாள ராகவும் கொண்ட கல்வி வாரியங்களுக்கிடையிலான பணிக்குழு  வை அமைத்திட அனைத்து மாநிலக் கல்வி வாரியங்களும் முடிவு செய்தன.
கூடுதல் மதிப்பெண் வழங்குதல் சம்பந்தமாக கீழ்க்காணும் முடிவுகள் ஒருமனதாக எடுக்கப்பட்டன.:
1. கூடுதல் மதிப்பெண் வழங்கும் முறையை நிகழாண்டுமுதல் நிறுத்திட அனைத்து மாநிலக் கல்வி வாரியங்களும் முடிவு செய்தன. எனினும் கேரளாவுக்குமட்டும் தேவையானால் மாநில விதிகளில் உரிய திருத்தங்களைச் செய்யவும், அடுத்த ஆண்டு முதல் இதைக் கட்டாயம் செயல்படுத்திட வேண்டும் என்றும் தெரிவிக்கப்பட்டது.
2. கீழ்நிலைகளில் தேர்ச்சி விகிதத்தை மேம்படுத்த கருணை மதிப்பெண்கள் வழங்கும் கொள்கையைத் தொடர்வதென்று அனைத்து மாநிலக் கல்வி வாரியங்களும் முடிவு செய்தன. இந்தக் கொள்கைமுடிவு வெளிப்படையாகத் தெரியும் வகையில் வாரியத்தின் இணையதளத்தில் வெளியிட வேண்டும் என்றும் முடிவுசெய்யப்பட்டது. மதிப்பெண் சான்றிதழில் கருணை மதிப்பெண் தனியே தெரியுமாறு காட்டப்படவேண்டும் என்றும் முடிவுசெய்யப்பட்டது.
3. மதிப்பிடுதலில் இத்தகைய ஆலோசனை முறைகளைத் தொடங்கியிருப்பதன் மூலம் மத்திய அரசும் மாநிலஅரசுகளும் ஒருங்கிணைந்து நாட்டின் கல்வித் தரத்தை மேம்படுத்திட எடுத்துள்ள முன்முயற்சிகளுக்கு அனைத்து மாநிலக் கல்வி வாரியங்களும் பாராட்டு தெரிவித்தன.
இத்தகவலை இன்று மக்களவையில் ஒரு கேள்விக்கு எழுத்து வடிவில் அளித்த பதிலில் மனித வள மேம்பாட்டுத்துறை இணையமைச்சர் திரு. உபேந்திரா குஷ்வாஹா தெரிவித்தார்.